  Туспуктэм: Майя Бывальцева Майя Бывальцева Матысь нуналъёсы Удмуртиын куазь пӧсь возиськоз на. Со сярысь улосвыл Гидрометцентрлэн пресс-службаез ивортӥз. 9-тӥ куартолэзе потон уе +18 градус луоз, нуназе +32 градусозь пӧсь кариськоз. 10-тӥ куартолэзе уйин +13…+18, нуназе +25…+30 градус возиськоз. Нуназе куд-ог интыосын вакчи дыр ӵоже зороз но гудыръялоз. Пуксёнэ но вирнуналэ интыосын бус вӧлскоз. 11-тӥ гудырикошконэ, покчиарняе, температура лэзькоз: уйин +12…+17 градус возиськоз, нуназе +19…+24 градуслэсь вылӥе уз ӝутскы. Удмуртилэн бадӟым люкетаз дырын-дырын зороз, интыосын гудыръялоз-чилекъялоз. 12-тӥ гудырикошконэ уйин +9…+14, нуназе +20…+25 градус луоз. Шӧдскымон зоръёсты уг возьмало. Нырысь-валысь чакланъёсъя, шутэтскон нуналъёсы температура уз воштӥськы. Тегъёс: куазь Гидрометцентр Удмуртия  